钦定古今图书集成/理学汇编/学行典/第237卷 > 汪文谅
## 钦定古今图书集成/理学汇编/学行典/第237卷 > 汪文谅

按《旌德县志》：“汪文谅，字叔达，新建人。隐居不仕。景德
祥符闲，义居凡一千三百口，州以其事闻。天禧四年诏表异之。明年，以里物献于朝，诏赐白金，倍其来，文
谅以赐金输国子监，具得其书以归，建监书阁贮焉。
晚年善修精养气之术，一日，谓家人曰：‘吾明年六月
六日将有所之’。至期，沐浴冠带，趺坐而逝，蝇蚋不能”
近。越七日始盖棺。众谓“尸解。”